cyanic-selkie/wikianc huggingface dataset:
ზაქარია ხუროძე
ბიოგრაფია
ზაქარია ხუროძე დაიბადა 1925 წლის 26 აპრილს ქუთაისში. 1948 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია.
1946–1948 წლებში მუშაობდა სიმფონიურ ორკესტრში როგორც კლარნეტისტი. 1952–1954 წლებში — სახელმწიფო სიმფონიური ორკესტრის დირიჟორ–ასისტენტი. 1959–1973 წლებში იყო მთავარი დირიჟორი. 1952–1959 და 1978 წლიდან ზაქარია ფალიაშვილის სახელობის თბილისის ოპერისა და ბალეტის თეატრის დირიჟორი. 1954–1959 წლებში იყო საქართველოს რადიოსა და ტელევზიის სიმფონიური ორკესტრის მთავარი დირიჟორია. ეწეოდა პედაგოგიურ მოღვაწეობას სარაჯიშვილის სახელობის თბილისის სახელმწიფო კონსერვატორიაში.
1996 წლის 14 მაისს ზაქარია ხუროძე ქართული საოპერო და საბალეტო ხელოვნების განვითარებაში შეტანილი განსაკუთრებული წვლილისთვის დაჯილდოვდა ღირსების ორდენით.
სქოლიო
კატეგორია:დაბადებული 26 აპრილი კატეგორია:დაბადებული 1925 კატეგორია:გარდაცვლილი 18 იანვარი კატეგორია:გარდაცვლილი 2005 კატეგორია:ქუთაისში დაბადებულები კატეგორია:ქართველი დირიჟორები კატეგორია:ქართველი მუსიკოსები კატეგორია:ქართველი პედაგოგები კატეგორია:საქართველოს სსრ-ის სახალხო არტისტები კატეგორია:საქართველოს ღირსების ორდენის კავალრები კატეგორია:თბილისის სახელმწიფო კონსერვატორიის კურსდამთავრებულები ზ
დობროველიჩკივკის რაიონი
დობროველიჩკივკის რაიონი (Добровеличківський район) — რაიონი უკრაინაში, კიროვოჰრადის ოლქში. მისი ფართობია 1 297 კმ². 2013 წლის აღწერის მონაცემებით რაიონის მოსახლეობა 34 747 ადამიანს შეადგენდა, ხოლო სიმჭიდროვე 33 კაცს კმ²-ზე. დობროველიჩკივკის რაიონის ადმინისტრაციული ცენტრია ქალაქი დობროველიჩკივკა.
სქოლიო
კატეგორია:კიროვოჰრადის ოლქის რაიონები
გონიერი ადამიანი
გონიერი ადამიანი (Homo sapiens) — მიეკუთვნება ჰომინიდების ჯგუფის პრიმატების სახეობას. ზედა პალეოლითის ბოლოს, დაახლოებით 40 ათასი წლის წინ მისი გავრცელების არეალი უკვე მოიცავდა პრაქტიკულად მთელ დედამიწას. თანამედროვე ანთროპოიდებისაგან, გარდა ანატომიური მახასიათებლებისა, გამოირჩევა მატერიალური და არამატერიალური კულტურის განვითარების დონით (მათ შორის იარაღის დამზადებითა და გამოყენებით), ჩამოყალიბებული მეტყველების უნარითა და განვითარებული აბსტრაქტული გონებით. ადამიანი, როგორც ბიოლოგიური სახეობა არის ფიზიკური ანთროპოლოგიის შეცნობის საგანი. ადამიანის ბუნება და არსი არის საგანი, როგორც ფილოსოფიური, ასევე რელიგიური დავების.
ზოგადი აღწერა
ადამიანის ძირითადი ანთროპოლოგიური თვისებები, რომლებიც მას განასხვავებს პალეანთროპებსა და არქანთროპებისაგან არის დიდი მოცულობის თავისქალა, ვერტიკალურად აწეული შუბლი და კარგად განვითარებული ყბის კონსტრუქცია. აღმოჩენილი ადამიანების ადრინდელი ჩონჩხი იყო უფრო მასიური, ვიდრე თანამედროვე ადამიანებისა.ძველად ხალხმა შექმნა მდიდარი, გვიანპალეოლიტური კულტურა (ქვის სხვადასხვა იარაღი, საცხოვრებელი ადგილები, შეკერილი ტანსაცმელი, პოლიქრომული ფერწერა გვირაბების კედლებზე, ძვლის და რქების გრავირება). ყველაზე ძველი, ცნობილი ნეოანთროპების ძვლების ნარჩენებიდან თარიღდება რადიოკარბონული მეთოდით 39ათასი წლით, სინამდვილეში კი ნეოანთროპები სავარაუდოდ გაჩნდნენ 70-60 ათასი წლის წინ.
სისტემური პოზიცია და კლასიფიკაცია
ამჟამად დისკუსიის საკითხია,საჭიროა თუ არა ჩავრთოთ ადამიანთა სახეობაში Homo sapiens ნეანდერტალელი, გაიყოს სახეობა ორ ქვესახეობად: Homo sapiens neandertalis და Homo sapiens, სხვა სიტყვებით რომ ვთქვათ, შეადგენენ თუ არა პალეანთროპები და ადამიანები თანამედროვე ფიზიკური სახის ერთ სახეობას. ამ პრობლემის გადაწყვეტის შემდეგ შეიძლება ვივარაუდოთ, შესაძლოა თუ არა ამ ორი შტოსგან შთამომავლობის მიღება და წარმოდგენილი არის თუ არა თანამედროვე ადამიანების პოპულაციაში ნეანდერტალელების გენი. ამასთანავე ნეანდერტალელებს ხშირად განიხილავდნენ, როგორც ადამიანთა უშუალო წინაპრებს. თუმცაღა, ნეანდერტალელების მიტოქონდრიული დნმ-ი, ადამიანთა მიტოქონდრიულ დნმ-თან შედარება გვაძლევს შანსს ვივარაუდოთ, რომ მათი ევოლუციური გზები დაახლოებით 500 ათასი წლის წინ გაიყო. ამჟამად პალეანთღოპოლოგების უმრავლესობას მიაჩნია, რომ ჰომო ნეანდერტალელები არიან “Homo” – ს ცალკე სახეობა. „Homo sapiens“ - ის უძველესი ძვალი, რომლიდანაც შეძლეს დნმ-ის ამოღება დაახლოებით 45 ათასი წლით თარიღდება.
წარმოშობა
დნმ-ის თანმიმდევრობის შედარებები აჩვენებს, რომ ჰომო საპიენსის ყველაზე ახლო ნათესავები და ახლანდელ დროში მცხოვრები სახეობები არიან შიმპანზეს ორი სახეობა(ჩვეულებრივი და ბონობო). ფილოგენეტიკური ხაზი, რომელსაც უკავშირდება თანამედროვე ადამიანის წარმოშობა, გაეყარა სხვა ჰომინიდებს 6-7 მლნ წლის წინ. ამ ხაზის სხვა წარმომადგენლები(ავსტრალოპითეკები და ჰომოს რიგი სახეობები) ამ დრომდე არ შენახულან. ყველაზე ახლო, ჰომო საპიენსის დადასტურებული წინაპარი იყო ჰომო ერექტუსი. თეორიების უმრავლესობა აფრიკას უკავშირებს ჰომო საპიენსის გაჩენას. თანამედროვე ადამიანის ჩამოყალიბება უკავშირდება ასევე რიგი მნიშვნელოვან ანატომიურ და ფიზიოლოგიურ მოდიფიკაციებს:
1. ტვინის სტრუქტურული ტრანსფორმაცია. 2. თავის ტვინის ღრუსა და ტვინის მოცულობის გაზრდა 3. ორი კიდურით გადაადგილების დახვეწა (ბიპედალიზმი) 4. ეშვების ზომის შემცირება 5. მენსტრუალური ციკლის გაჩენა 6. თმის რაოდენობის უმეტესწილად შემცირება
მიტოქონდრიული დნმ-ის პოლიმორფიზმების შეარება და წიაღისეულობების დათარიღება იძლევა საშუალებას, დავასკვნათ, რომ ჰომო საპიენსი გაჩნდა დაახლოებით 200 ათასი წლის წინ(ეს არის დაახლოებით ის დრო როდესაც ცხოვრობდა „მიტოქონდრიული ევა“ - ქალი, რომელიც იყო ბოლო საერთო წინაპარი ყველა თანამედროვე მცხოვრები ადამიანისა დედის მხრიდან; მამის მხრიდან ყველა თანამედროვე მცხოვრები ადამიანის წინაპარი, „Y-ქრომოსომული ადამი“, ცხოვრობდა ცოტა გვიან).
2009 წელს მეცნიერთა ჯგუფმა, სარა ტიშკოფის მეთაურობით პენსილვანიის უნივერსიტეტიდან, გამოაქვეყნეს აფრიკელი მოსახლეების გენეტიკური სხვაობების კომპლექსური კვლევის შედეგები ჟურნალ „Science“-ში. მათ დაადგინეს, რომ ყველაზე ძველ ტოტს, რომელმაც ყველაზე ნაკლები შერევები განიცადა, როგორც ადრე ვარაუდობდნენ, მიეკუთვნება გენეტიკური კლასტერი, რომელის მოიცავს ბუშმენებსა და სხვა ერებს, რომლებიც კოისანურ ენებზე მეტყველებენ. სავარაუდოდ,ზუსტადაც რომ ისინი არიან ყველაზე ახლო წინაპრები თანამედროვე კაცობრიობის.
დაახლოებით 74ათასი წლის წინ მცირე პოპულაციამ(2000ადამიანი), რომელმაც გადაიტანა ვულკანური ამოფრქვევის ძლიერი შედეგები(~20-30წელი ზამთარი),სავარაუდოდ ეს იყო ვულკანი „ტობა“ ინდონეზიაში, გახდა წინაპარი აფრიკის თანამედროვე მოსახლეობის. სავარაუდოდ 60-40 ათასი წლის წინ ადამიანები გადასახლდნენ აზიაში, იქიდან ევროპაში (40 ათასი წლის წინ), ავსტრალიასა და ამერიკაში (35 -15 ათასი წლის წინ) ამასთანავე, რთულია თვალი ადევნო სპეციფიკური ადამიანური შესაძლებლობების ევოლუციას, როგორებიცაა განვითარებული ცნობიერება, ინტელექტუალური შესაძლებლობები და მეტყველება, რადგან ეს ცვლილებები შეუძლებელია პირდაპირ გამოიკვლიო ჰომინიდების ნაშთებით და მათი მოღვაწეობის ნაკვალევით.მოცემული შესაძლებლობების ევოლუციის შესასწავლად მეცნიერები იყენებენ სხვადასხვა მეცნიერებების მონაცემებს, მათ შორის ფიზიკური და კულტურული ანთროპოლოგიის, ზოოფსიქოლოგიის, ეთოლოგიის, ნეიროფიზიოლოგიის და გენეტიკის. საკითხები რომლების უკავშირდება უშუალოდ ნახსენები შესაძლებლობების განვითარებას (მეტყველება, რელიგია, ხელოვნება) და რაში გამოიხატებოდა მათი როლი ჰომო საპიენსის რთული სოციალური ორგანიზაციის და კულტურის გაჩენაში, დღემდე რჩება სამეცნიერო დისკუსიების საგნად. უმთავრესი ანთროპოგენეზის თეორიის გარდა არსებობს ბევრი არანაკლებ ცნობილი, დაუდასტურებელი და გამოუცდელი ჰიპოთეზა ადამიანის გაჩენასთან დაკავშირებით. მაგალითად, ჰიპოთეზა ადამიანის სამხრეთამერიკულ წარმოშობაზე. ალტერნატიული ჰიპოთეზების უმრავლესობა არის პარამეცნიერების სიამაყე, აკადემიური მეცნიერება კი უარჰყოფს მათ.
გარეგნობა
დიდი თავი.ზედა კიდურებზე ხუთ-ხუთი გრძელი, მოქნილი თითი, ერთ-ერთი რომელთაგანიც ოდნავ შორს არის დანარჩენებისაგან. ქვედა კიდურებზე - ხუთ-ხუთი მოკლე თითი, რომლებიც ეხმარება ბალანსირებას გადაადგილების დროს. სიარულის გარდა ჰომო საპიენსს ასევე შეუძლია სირბილიც, მაგრამ სხვა პრიმატებისაგან განსხვავებით ბრაქიაციის უნარი ძალიან სუსტად არის განვითარებული.
ზომები და ტანის მასა
მამაკაცის ტანის საშუალო მასა შეადგენს 70-80 კილოგრამს, ქალის კი 50-65 კგ, თუმცაღა არსებობს უფრო დიდი ზომის ხალხიც. მამაკაცის საშუალო სიმაღლე არის 175 სანტიმეტრი, ხოლო ქალბატონების - დაახლოებით 165 სმ. ადამიანთა საშუალო სიმაღლე დროთა განმავლობაში იცვლებოდა. ბოლო 150 წლის განმავლობაში იმჩნევა ადამიანთა ფიზიოლოგიური განვითარება - აქსელერაცია (პროდუქტიულობის პერიოდის საშუალო მონაცემების გაზრდა). ადამიანის ტანის ზომა შესაძლოა იცვლებოდეს სხვადასხვა დაავადებების დროს. ზრდის ჰორმონის მაღალი გამომუშავების მაჩვენებლის შემთხვევაში ვითარდება გიგანტიზმი. მაგალითად, ადამიანის მაქსიმალური დაფიქსირებული სიმაღლე - 272 სმ (რობერტ უოდლოუ). და პირიქით, ზრდის ჰორმონის დაბალმა მაჩვენებელმა პატარაობის ასაკში შესაძლოა გამოიწვიოს ჯუჯობა.
თმის რაოდენობა
ადამიანის სხეული ზოგადად მცირედ არის დაფარული თმით, თავის ქალის გარდა, სქესობრივად დამწიფებულ ინდივიდებში კი იღლიის ადგილის და მით უმეტეს მამაკაცების ფეხების და ხელების გარდა. ასევე თმის ზრდა კისერზე, სახეზე (წვერი და ულვაშები), მკერდზე და ხანდახან ზურგზე ახასიათებს მამაკაცებს. (თმის არარსებობა გვხვდება ასევე ზოგიერთი ცხოველის მაგალითზეც, მათ შორის არის სპილო.) როგორც სხვა ჰომინიდების შემთხვევაში თმის ფენას არ აქვს ქვედა, ბუმბულის ფენა, ანუ არ წარმოადგენს ბეწვს. სიბერის მოახლოვებისას ჰომო საპიენსის თმა ჭაღარავდება.
დავით თუშაბრამიშვილი
დავით მიხეილის ძე თუშაბრამიშვილი (დ. 1 ივნისი, 1922, სოფ. შრომა, ახლანდელი ლაგოდეხის მუნიციპალიტეტი — გ. 20 ივლისი, 1992) — ქართველი არქეოლოგი და პედაგოგი. საქართველოს და კავკასიის ძველი ქვის ხანის მკვლევარი. ისტორიის მეცნიერებათა კანდიდატი, საქართველოს კულტურის დამსახურებული მუშაკი.
გონიერი ადამიანი
სქესობრივი დიმორფიზმი
სქესობრივი დიმორფიზმი გამომჟღავნებულია სარძევე ჯირკვლის რუდიმენტალური განვითარებით მამაკაცებს შორის ქალებთან შედარებით და უფრო განიერი მენჯის ძვლით ქალებს შორის, მეტად განიერი მხრებით და უფრო ძლიერი ფიზიკური ძალით მამაკაცებში. ამის გარდა, ზრდასრულ მამაკაცებს ახასიათებს უფრო ხშირი თმით დაფარვა სახის და ტანის სხვადასხვა ადგილებში.
დავით თუშაბრამიშვილი
ბიოგრაფია
დავით თუშაბრამიშვილი იყო საქართველოს სახელმწიფო მუზეუმის მეცნიერ-თანამშრომელი (1955–1970), არქეოლოგიის განყოფილების ხელმძღვანელი (1973–1989) და წამყვანი მეცნიერ-თანამშრომელი (1989–1992), საქართველოს არქეოლოგიური კვლევის ცენტრის ქვის ხანის სექტორის ხელმძღვანელი (1984–1987) და უფროსი მეცნიერ-თანამშრომელი (1989–1992). სხვადასხვა დროს ეწეოდა პედაგოგიურ მოღვაწეობას. იყო თბილისის სახელმწიფო უნივერსიტეტის ისტორიის ფაკულტეტის არქეოლოგიის კათედრის დოცენტი. თუშაბრამიშვილის სახელთან დაკავშირებულია ქვის ხანის მრავალი ძეგლის აღმოჩენა-შესწავლა; მუზეუმის არქეოლოგიური განყოფილების ქვის ხანის უმდიდრესი ფონდის შექმნა, მუზეუმის არქეოლოგიურ გამოფენაზე ქვის ხანის ექსპოზიცია; საქართველოში ქვის ხანის სპეციალისტების აღზრდა. ადგილობრივ და საზღვარგარეთ გამოქვეყნებული აქვს მრავალი სამეცნიერო მონოგრაფია და სტატია. მნიშვნელოვანი წვლილი შეიტანა „საქართველოს სსრ წითელი წიგნის“ მომზადებასა და გამოქვეყნებაში. თუშაბრამიშვილის აღმოჩენებსა და ნაშრომებს განსაკუთრებული მნიშვნელობა ენიჭება საქართველოსა და კავკასიაში პირველყოფილი ადამიანის საზოგადოების განვითარებისა და განსახლების შესწავლაში. მიღებული აქვს მთავრობის საპატიო სიგელები, აკადემიკოს ივანე ჯავახიშვილის მედალი და სხვა.
გონიერი ადამიანი
ცხოვრების ხანგრძლივობა
ჰომო საპიენსის ცხოვრების ხანგრძლივობა დამოკიდებულია ფაქტორების რიგზე და საშუალოდ 79 წელიწადს შეადგენს. ოფიციალურად დაფიქსირებული მაქსიმალური სიცოცხლის ხანგრძლივობა 122 წელიწადი და 164 დღეა. ამ ასაკში გარდაიცვალა ფრანგი ქალბატონი Jeanne Louise Calment 1997 წელს.
დავით თუშაბრამიშვილი
რესურსები ინტერნეტში
კატეგორია:ქართველი არქეოლოგები კატეგორია:ქართველი პედაგოგები კატეგორია:ისტორიის მეცნიერებათა კანდიდატები კატეგორია:ლაგოდეხის მუნიციპალიტეტში დაბადებულები დ
გონიერი ადამიანი
გამრავლება
ცხოველებთან შედარებით გონებრივი ადამიანის რეპროდუქციული ფუნქცია მოიცავს რიგ თვისებებს. სქესობრივი დამწიფება 11-16 წლამდე ხდება. მდედრობითი სქესის წარმომადგენლებს ახასიათებს მენსტრუალური ციკლი. თუმცაღა მდედრობითი სქესის რეპროდუქციული ფუნქცია შეზღუდულია დროით. გამრავლების შესაძლებლობას ქალბატონები 40-50 წლის ასაკში კარგავენ.
ქცევა
ჰომო საპიენსი არის რთულადორგანიზებული სოციალური არსება. მისი ქცევა დამოკიდებულია როგორც ბიოლოგიურ(ფიზიოლოგიური საჭიროებები, ინსტინქტები), ასევე არაბიოლოგიურ ფაქტორებზე(სოციალური კულტურა, სახელმწიფო კანონები, პირადი მორალური პრინციპები, რელიგიური შეხედულებები). ჰომო საპიენსს ახასიათებს მისი ქმედებების შედეგის წინასწარ განსაზღვრის უნარი. გარკვეული პირობების დროს ადამიანის გონებას შეუძლია გადაწონოს ინსტინქტები, თვითგადარჩენის ინსტინქტიც კი. ამის მაგალითია თვითმკვლელობა. სხვა მაგალითს მიეკუთვნებიან ანტისექსუალები, ან ბერები, რომლებიც უცოლობის აღთქმას სდებენ. მათ შეუძლიათ დიდი ხნის განმავლობაში შეიკავონ გამრავლების ინსტინქტი.
ასთანლი (ნეფთჩალა)
ასთანლი (Astanlı) — სოფელი აზერბაიჯანში, არანის რეგიონის ნეფთჩალის რაიონში. მოსახლეობის რაოდენობა — 965 კაცი (2009).
გონიერი ადამიანი
რესურსები ინტერნეტში
კატეგორია:ჰომინიდები
ასთანლი (ნეფთჩალა)
რესურსები ინტერნეტში
კატეგორია:ნეფთჩალის რაიონის სოფლები
წითელი ჯვრის ნაგებობის ნაშთი
წითელი ჯვრის ნაგებობის ნაშთი — არქიტექტურული ძეგლი, საკულტო ნაგებობა გორის მუნიციპალიტეტის ცხინვალის რეგიონში, სოფელ წიფორში. აგებული ადრე შუა საუკუნეებში. წმ.გიორგის ეკლესიის აღმოსავლეთით 20 მეტრის მოშორებით შემორჩენილია ნა-გებობის ნაშთი, რომელსაც “წითელ ჯვარს” ეძახიან.
ნაგებობა გეგმით სწორკუთხედს უახლოვდება. შემორჩენილია დასავლეთი და სამ-ხრეთი კედლები, რომელთა სიმაღლე ორ მეტრს აღწევს. დანარჩენი კედლები განად-გურებულია. სამშენებლო მასალად გამოყენებულია დიდი ზომის ფლეთილი ქვა. ტერიტორია სავსეა ჩამონაშალი ქვით.
ლიტერატურა
კატეგორია:წიფორის არქეოლოგიური ძეგლები
Destructoid
„Destructoid“ — ამერიკული საიტი, ვიდეო თამაშების ბლოგი, დაფუძნებული 2006 წელს იანერ გონსალესის მიერ. 2017 წლიდან საიტს ფლობს კანადური ციფრული მედიაკომპანია Enthusiast Gaming.
საიტი დაყოფილია 6 ძირითად სექციად: „Homepage“ (მთავარი გვერდი), სადაც რედაქტორები აქვეყნებენ სიახლეებსა და მიმოხილვებს, „Community Blogs“ (საზოგადოებრივი ბლოგი), „Videos section“ (ვიდეოსექცია), რომელიც შედგება პაროდიებისა და ტრეილერებისაგან, „Chat Forums“ (სასაუბრო ფორუმი), „Buy/Sell“ (ყიდვა-გაყიდვა) და „Fight area“ (საბრძოლო ზონა), სადაც მოთამაშეები თამაშობენ ერთმანეთის წინააღმდეგ.
„Destructoid“-ს მიღებული აქვს Webby Award-ის, Games Media Awards-ისა და ციფრული ხელოვნებისა და მეცნიერების საერთაშორისო აკადემიის ჯილდოების ნომინაციები.
სქოლიო
კატეგორია:2006 წელს დაარსებული საიტები კატეგორია:ვიდეო თამაშების ბლოგები კატეგორია:ვიდეო თამაშების სიახლეების საიტები
აქორი
აქორი (Աքորի) — სოფელი სომხეთში, მდებარეობს ლორეს პროვინციაში. მოსახლეობა 2 468 კაცი (2008).
კლიმატი არის ზომიერი მთის ჰავა, ცივი და ხანგრძლივი ზამთრით. ზაფხული ცხელი და შედარებით ტენიანი. წლიური ატმოსფერული ნალექები 600-700 მმ.
მოსახლეობის 45% მამაკაცია, ხოლო 55 % ქალი.
რესურსები ინტერნეტში
კატეგორია:ლორეს პროვინციის სოფლები
გივი გაგუა
გაგუა გივი (20 სექტემბერი 1939 წ. - 19 ოქტომბერი 2017 წ.) - გეოგრაფიის აკადემიური დოქტორი მისი სამეცნიერო კვლევის მიმართულებები იყო: აგროკლიმატოლოგია, კლიმატოლოგია და აგრარული მეცნიერებები.
გარდაცვალების წელი
2017 წ. დაწერა თავისი უკანასკნელი ნაშრომი, მონოგრაფია „საქართველოს აგროკლიმატური დარაიონება“, რომელიც მისი გარდაცვალების შემდეგ, 2018 წელს დაიბეჭდა.
გარდაცვალების დღემდე, 2017 წ. 19 ოქტომბრამდე, გივი გაგუა მუშაობდა ვახუშტი ბაგრატიონის გეოგრაფიის ინსტიტუტში, სადაც მან თავისი ცხოვრების 50 წელი დაჰყო.
სამეცნიერო ნაშრომები
გივი გაგუას გამოქვეყნებული აქვს 165 სამეცნიერო ნაშრომი ქართულ, რუსულ, ინგლისურ და ესპანურ ენებზე, მათ შორის, 5 მონოგრაფია. მონაწილეობდა გეოგრაფიული საზოგადოების საერთაშორისო ყრილობებსა და საერთაშორისო კონფერენციებში.
ბაიომბონგი
ბაიომბონგი (ოფიციალურად ბაიომბონგის მუნიციპალიტეტი; Bayan ng Bayombong) ― პირველი კლასის მუნიციპალიტეტი ნუევა-ვისკაიის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 67 714 ადამიანს შეადგენს. მოიცავს 25 ბარანგაის.
სქოლიო
კატეგორია:ნუევა-ვისკაიის მუნიციპალიტეტები
ურალური ენები
ურალური ენები — ჯგუფი მონათესავე ენებისა, რომლებზეც ლაპარაკობენ ფინურ-უნგრული და სამოდიური მოდგმის ხალხები. გავრცელებულია დიდ ტერიტორიაზე, რომლის განაპირა საზღვრებია ჩრდილოეთიდან ტაიმირის ნახევარკუნძული და ნორვეგიის ჩრდილოეთ ნაწილი, სამხრეთიდან მდინარე ობის შუაწელი და იუგოსლავიის ჩრდილოეთ ნაწილი. ურალურ ენებზე მოლაპარაკენი დასახლებულნი არიან არაკომპაქტურად, სხვა ხალხებს (სლავებს, თურქებს, ბალტიისპირელებსა და სხვა) შორის. ურალური ენები იყოფა ორ დიდ შტოდ — ფინურ-უნგრულად და სამოდიურად. სამოდიური ენების შტოს ეკუთვნის ნენური, ენური, ნგანასანური და სელკუპური. ურალურ ენებს ეკუთვნის აგრეთვე აწ მკვდარი ენები: მერიანული, მურომული, მეშჩერული, მატორული, კარაგასული, კოიბალური და სხვა.
ურალური ენების ნათესაობას ამტკიცებს მათი საერთო ძველი სიტყვების ფენა. ლექსიკაში მრავლადაა ნათესაობის, პრიმიტიული მეურნეობის, ცხოველების, მცენარეების აღმნიშვნელი საერთო სიტყვები. ბევრია საერთო სიტყვის მცვლელ და სიტყვის წარმომქმნელ ელემენტებსა და კუთვნილებით და ჯერადობის აღმნიშვნელ სუფიქსებში. ურალურ ენებში შედის როგორც აგლუტინაციური, ისე ფლექსიური ენები, მათთვის დამახასიათებელია სინჰარმონიზმიც. თანამედროვე ურალური ენები საგრძნობლად განსხვავდებიან ერთმანეთისაგან. მაგალითად ფინურ ენაში ბევრი ხმოვანი და დიფთონგია, კომი ენაში კი — პირიქით. ხანტიურში სამი ბრუნვაა, უნგრულში — 23. ფინურს უარყოფის გამოსახატავად ზმნის სპეციალური ფორმა აქვს, უნგრულს კი — ფორმაუცვლელი ნაწილაკი და ა. შ.
უარლაური ენებიდან ძველი დამწერლობა აქვს უნგრულს (XI საუკუნიდან), ფინურს (XVI საუკუნიდან), ძველ პერმულსა და საამების ენის ზოგიერთ დიალექტს (XVII საუკუნიდან).
ღვერთეთის სამების ეკლესია
ღვერთეთის სამების ეკლესია — არქიტექტურული ძეგლი, საკულტო ნაგებობა ქარელის მუნიციპალიტეტის სოფელ ღვერთეთში, სოფლის ჩრდილოეთით ერთ კილომეტრში, მთაზე. აგებულია განვითარებულ შუა საუკუნეებში.
დარბაზული ეკლესია სამხრეთი მინაშენით, ნაგებია სხვადასხვა ზომის ფლეთილი ქვით. ალაგ-ალაგ წყობა შევსებულია წვრილი ქვით.
გრძივი კედლები პილასტრების საშუალებით ორ ნაწილად იყოფა. პილასტრების კაპიტელებს ეყრდნობა ნახევარცილინდრული კამარის საბრჯენი თაღი. ჩრდილოეთ, დასავლეთ და სამხრეთ კედელს ერთსაფეხურიანი ხარისხი გასდევს.
დარბაზი განათებულია სამხრეთით სწორკუთხა, ხოლო დასავლეთით თაღოვანი სარკმლებით.
სამხრეთი შესასვლელი გარეთ არქიტრავულია, შიგნიდან - თაღოვანი. კარი ნაოთხალია. ეკლესიის სამხრეთი მინაშენი გეგმით სწორკუთხაა. სამხრეთ კედელში გაჭრილია სწორკუთხა სარკმელი და შესასვლელი.
ეკლესიის ფასადები სადაა. ეკლესიის სამშენებლო მასალა განსხვავდება მინაშენის მასალისაგან. ნაგებობის ფასადებს ეტყობა შეკეთების კვალი. მინაშენი თითქმის თავიდან არის აგებული. ამავე მასალითაა შეკეთებული ეკლესიის დაზიანებული ნაწილები.
ეკლესიის და მინაშენის საბურავად შიფერია გამოყენებული.
ლიტერატურა
კატეგორია:ქარელის მუნიციპალიტეტის ტაძრები
ციკლური ნახშირბადი
ციკლური ნახშირბადი — ნახშირბადის ნაერთი, რომლის მოლეკულაც მხოლოდ ნახშირბადის ატომებისგან შედგება. მეორენაირად მას უწოდებენ ციკლო[n]ნახშირბადს. „[n]“ აღნიშნავს იმ ნახშირბადის ატომების რაოდენობას, რომლებიც შედიან ციკლში. რადგანაც ნაერთი მხოლოდ ნახშირბადისგან შედგება, ის ნახშირბადის ალოტროპიაა. ციკლში ნახშირბადატომები ერთმანეთს ერთმაგი და სამმაგი ბმებით უკავშირდებიან ერთმანეთის მონაცვლეობით.
ციკლო[6]ნახშირბადი
ციკლო[6]ნახშირბადი — ციკლი, რომელიც შეიცავს 6 ნახშირბადს და მისი ფორმულაა C6. სხვაგვარად ამ ციკლს ბენზოტრიინს უწოდებენ. მისი სინთეზი ვერ მოხერხდა და არაერთი წარუმატებელი შემთხვევა არსებობს მის სინთეზთან დაკავშირებით.
ციკლო[18]ნახშირბადი
მისი ფორმულაა C18. 2019 წელს IBM/ოქსფორდის გუნდმა გამოაცხადა, რომ მისი სინთეზი მოახდინეს მყარ მდგომარეობაში. მათი აზრით ციკლურ ნახშირბადს აქვს ალტერნატიული ერთმაგი და სამმაგი ბმები, რაც სავარაუდოდ მოლეკულას ნახევრად გამტარად აქცევს.
მაკარავიტა
მაკარავიტა (Macaravita) — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 2.299 მეტრზე. 2005 წლის მონაცემებით, მოსახლეობა 2 640 ადამიანს შეადგენდა, სიმჭიდროვე 45.52 ადამიანი კმ²-ზე. ფართობი 58 კმ²-ია.
რესურსები ინტერნეტში
კატეგორია:სანტანდერის დეპარტამენტის მუნიციპალიტეტები და ქალაქები
ბარაბანოვკა (ბაშკირეთი)
ბარაბანოვკა (Барабановка; Барабановка) — სოფელი რუსეთში, ბაშკირეთში, იანაულის რაიონში. მიეკუთვნება სანდუგაჩევის სოფსაბჭოს. რაიონულ ცენტრ იანაულიდან განლაგებულია 20 კილომეტრში, ხოლო უახლოეს რკინიგზის სადგურ იანაულიდან 20 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 373 ადამიანი. მოსახლეობის უმრავლესობას უდმურტები შეადგენენ.
სქოლიო
კატეგორია:იანაულის რაიონის სოფლები
დუნგა
სქოლიო
კატეგორია:დაბადებული 31 ოქტომბერი კატეგორია:დაბადებული 1963 კატეგორია:ბრაზილიელი ფეხბურთელები კატეგორია:ბრაზილიის ნაკრების ფეხბურთელები კატეგორია:ბრაზილიის საფეხბურთო ჩემპიონატის ფეხბურთელები კატეგორია:ინტერნასიონალის ფეხბურთელები კატეგორია:კორინთიანსის ფეხბურთელები კატეგორია:სანტოსის ფეხბურთელები კატეგორია:ვასკო და გამას ფეხბურთელები კატეგორია:სერია A-ს ფეხბურთელები კატეგორია:პიზის ფეხბურთელები კატეგორია:ფიორენტინას ფეხბურთელები კატეგორია:პესკარის ფეხბურთელები კატეგორია:გერმანიის ბუნდესლიგის ფეხბურთელები კატეგორია:შტუტგარტის ფეხბურთელები კატეგორია:იაპონიის საფეხბურთო ჩემპიონატის ფეხბურთელები კატეგორია:1984 წლის ზაფხულის ოლიმპიური თამაშების მედალოსნები კატეგორია:1990 წლის მსოფლიო საფეხბურთო ჩემპიონატის ფეხბურთელები კატეგორია:1994 წლის მსოფლიო საფეხბურთო ჩემპიონატის ფეხბურთელები კატეგორია:1995 წლის კოპა ამერიკის ფეხბურთელები კატეგორია:1997 წლის კოპა ამერიკის ფეხბურთელები კატეგორია:1997 წლის ფიფა-ს კონფედერაციის თასის ფეხბურთელები კატეგორია:1998 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში კატეგორია:ბრაზილიელი ფეხბურთის მწვრთნელები
ანტრაკოპი
ანტრაკოპი (Антракоп) — სოფელი უკრაინაში. მდებარეობს ლუჰანსკის ოლქის დოვჟანსკის რაიონში. 2013 წელს სოფლის მოსახლეობა 49 კაცს შეადგენდა.
რესურსები ინტერნეტში
კატეგორია:დოვჟანსკის რაიონის სოფლები
დოლინსკის რაიონი
დოლინსკის რაიონი (Долинський район) — რაიონი უკრაინაში, კიროვოჰრადის ოლქში. მისი ფართობია 1 200 კმ². 2013 წლის აღწერის მონაცემებით რაიონის მოსახლეობა 35 166 ადამიანს შეადგენდა, ხოლო სიმჭიდროვე 30 კაცს კმ²-ზე. დოლინსკის რაიონის ადმინისტრაციული ცენტრია ქალაქი დოლინსკა.
სქოლიო
კატეგორია:კიროვოჰრადის ოლქის რაიონები
კაშუეირა-და-პრატა
კაშუეირა-და-პრატა (Cachoeira da Prata) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში.
2010 წლის მონაცემებით, მოსახლეობა 3 654 ადამიანს შეადგენდა, მოსახლეობის სიმჭიდროვე 59.53 კმ²-ზე. ფართობი 61 381 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
მოროზოვსკის მემორიალური კომპლექსი
მოროზოვსკის მემორიალური კომპლექსი (Мемориальный комплекс) — მემორიალური კომპლექსი როსტოვის ოლქის ქალაქ მოროზოვსკში, რუსეთის ფედერაცია. ეძღვნება მოროზოვსკის რაიონის ისტორიის სხვადასხვა პერიოდს.
კომპლექსის მისამართი: 347210, როსტოვის ოლქი, ქალაქი მოროზოვსკი, ლენინის ქუჩა № 155.
ისტორია
როსტოვოს ოლქის ქალაქ მოროზოვსკში მდებარე მემორიალური კომპლექსი მოიცავს რამდენიმე ძეგლს, რომელიც ეძღვნება მოროზოვსკის რაიონის ისტორიის სხვადასხვა ეტაპს. კომპლექსში შედის:
მემორიალური კომლექსი შეიქმნა გერმანელ ფაშისტ დამპყრობლებზე გამარჯვების 65-ე წლისთავზე. კომპლექსის ახლოს მდებარეობს მოროზოვსკის მხარეთმცოდნეობის მუზეუმი.
რესურსები ინტერნეტში
კატეგორია:როსტოვის ოლქის ძეგლები
იულიანა მატანოვიჩი
იულიანა მატანოვიჩი (დ. 6 აპრილი, 1959) — ხორვატი მწერალი, რომანისტი, თანამედროვე ხორვატული ლიტერატურის პროფესორი ზაგრების უნივერსიტეტის ჰუმანიტარულ და სოციალურ მეცნიერებათა ფაკულტეტზე.
ცხოვრება
იულიანა მატანოვიჩი დაიბადა გრადაჩაცში. დაწყებითი სკოლა დურდენოვაკში დაამთავრა, ხოლო საშუალო სკოლა ნაშიცეში. 1982 წელს ოსიეკის უნივერსიტეტის იუგოსლავიურ ენათა ბაკალავრის ხარისხი მოიპოვა. 1988 წელს მოიპოვა დოქტორის ხარისხი ზაგრების უნივერსიტეტის ჰუმანიტარულ და სოციალურ მეცნიერებათა ფაკულტეტზე, სადოქტორო თეზისით: ისტორიული რომანი XX საუკუნის ხორვატულ ლიტერატურაში.
მისი ნამუშევრები ნათარგმნია გერმანულ, უნგრულ, სერბულ და სლოვენურ ენებზე.
სქოლიო
კატეგორია:რომანისტები კატეგორია:მწერალი ქალები კატეგორია:დაბადებული 6 აპრილი კატეგორია:დაბადებული 1959 კატეგორია:ხორვატი რომანისტები კატეგორია:ხორვატი ქალი მწერლები კატეგორია:ოსიეკის უნივერსიტეტის კურსდამთავრებულები კატეგორია:ხორვატი ქალი რომანისტები
მსოფლიო ჩემპიონატი სნუკერში 1980
მსოფლიო ჩემპიონატი სნუკერში 1980 (1980 World Snooker Championship) — მთავარი ტურნირი სნუკერის სამყაროში. ჩატარების ადგილი — შეფილდი, კრუსიბლის თეატრი (ინგლისი). ტურნირის გამარჯვებული გახდა კლიფ თორბერნი, რომელმაც ფინალში დაამარცხა ალექს ჰიგინსი ანგარიშით 18:16.
ფინალი
კლიფ თორბერნი 18:16 ალექს ჰიგინსი
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1980 წელი სნუკერში
პოლონეთის აკადემიური გაცვლის ეროვნული სააგენტო
პოლონეთის აკადემიური გაცვლის ეროვნული სააგენტო (Narodowa Agencja Wymiany Akademickiej/NAWA) – საჯარო სამართლის იურიდიული პირი, სათაო ოფისით ვარშავაში, რომლის ფუნქცია არის იმ დავალებების რეალიზება, რომლებიც უმაღლესი განათლებისა და მეცნიერების ინტერნაციონალიზაციას უწყობს ხელს. პოლონეთის აკადემიური გაცვლის ეროვნული სააგენტოს დირექტორის ფუნქციას 2020 წლის აპრილამდე ლუკაშ ვოიდიგა ასრულებდა, ამჟამინდელი დირექტორი კი გრაჟინა ჟებროვსკაა.
სქოლიო
კატეგორია:პოლონეთის უმაღლესი სასწავლებლები
დიადი
დიადი (ოფიციალურად დიადის მუნიციპალიტეტი; Bayan ng Diadi) ― მეოთხე კლასის მუნიციპალიტეტი ნუევა-ვისკაიის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 19 236 ადამიანს შეადგენს. მოიცავს 19 ბარანგაის.
ანტარამუტი
კლიმატი არის ზომიერი მთის ჰავა, ცივი და ხანგრძლივი ზამთრით. ზაფხული ცხელი და შედარებით ტენიანი. წლიური ატმოსფერული ნალექები 600-700 მმ.
მოსახლეობის 47 % მამაკაცია, ხოლო 53 % ქალი.
რესურსები ინტერნეტში
კატეგორია:ლორეს პროვინციის სოფლები
საერთო უსაფრთხოების მონაკვეთი
მინი|სამხრეთ კორეელი ჯარისკაცები საერთო უსაფრთხოების ზონაში სადარაჯოზე. საერთო უსაფრთხოების მონაკვეთი — კორეის დემილიტარიზებული ზონის ერთადერთი ადგილი, სადაც ჩრდილოეთ და სამხრეთ კორეის ჯარისკაცები ერთმანეთის პირისპირ დგანან. მედიაში და სამხედრო მოხსენებებში მას ხშირად „ნდობის სოფლად“ მოიხსენებენ.
ზონა გამოიყენება ორ კორეას შორის დიპლომატიური მოლაპარაკებებისთვის. 1991 წლამდე ის ასევე იყო ჩრდილოეთ კორეასა და გაერთიანებული ერების სარდლობას შორის სამხედრო მოლაპარაკებების ადგილი.
სქოლიო
კატეგორია:სახელმწიფო საზღვარი კატეგორია:ცივი ომი
ლიუკ შოუ
ლუკ შოუ (Luke Shaw; დ. 12 ივლისი, 1995, კინგსტონი) — ინგლისელი ფეხბურთელი, მარცხენა მცველი. კარიერა დაიწყო საფეხბურთო კლუბ „საუთჰემპტონში“. 2014 წლის ზაფხულში გამოძახებული იყო ინგლისის ნაკრებში მსოფლიო ჩემპიონატზე მონაწილეობის მისაღებად. იმავე ზაფხულში 33,8 მილიონ ევროდ შეიძინა „მანჩესტერ იუნაიტედმა“ ვეტერანი პატრის ევრას შემცვლელად.
საკლუბო
მანჩესტერ იუნაიტედი:(3)
სანაკრებო
ინგლისი:
სქოლიო
კატეგორია:ინგლისელი ფეხბურთელები კატეგორია:დაბადებული 1995 კატეგორია:საუთჰემპტონის ფეხბურთელები კატეგორია:მანჩესტერ იუნაიტედის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:დაბადებული 12 ივლისი კატეგორია:2020 წლის ევროპის საფეხბურთო ჩემპიონატის ფეხბურთელები კატეგორია:ინგლისის ეროვნული საფეხბურთო ნაკრების ფეხბურთელები
ვოროტნაბერდი
ვოროტნაბერდი (Որոտանաբերդ) — სომხური ციხესიმაგრე, რომელიც გადმოყურებს მდინარე ვოროტანის ხეობას, სოფელ ვაღატინისა და ვოროტანის გასაყარზე, სიუნიქის პროვინციაში. ციხესიმაგრე ზღვის დონიდან 1365 მეტრზე მდებარეობს.
სქოლიო
კატეგორია:სომხეთის ციხესიმაგრეები
ოსციპეკი
ოსციპეკი — შებოლილი ყველი, დამზადებული ცხვრის დამარილებული რძისგან ტატრებში, პოლონეთის რეგიონში. ოსციპეკს ამზადებენ სპეციალისტები სახელად „ბაკა“, რომლებიც როგორც წესი კაცები არიან. ოსციპეკი არის ტრადიციული სადღესასწაულო ყველი ევროპის მრავალ ქვეყანაში.
მსგავს ყველს სლოვაკეთში ამზადებენ, ტატრებში. ისინი განსხვავდებიან ინგრენდიენტების თანაფარდობით, დამზადების პროცესით და საბოლოო პროდუქტის მახასიათებლებით. ოსციპეკი დამზადებული უნდა იყოს სულ მცირე ცხვირს რძის 60%-ით და უნდა იწონიდეს 600-დან 800 გ-მდე, ზომა კი უნდა იყოს დაახლოებით ერთნაირი, 17-დან 23 სმ-მდე. ყველს ინახავენ მარილიან წყალში, შემდეგ კი ბოლავენ 12 დღის განმავლობაში. მისი ცხიმიხნობა 33%-ია. ოსციპეკის დამზადება შესაძლებელია მხოლოდ გვიანი აპრილიდან, ოქტომბრის დასაწყისამდე, მაშინ როდესაც ცხვარი მთის სუფთა ჰაერზე იკვებება ბალახით.
ოსციპეკის დასამზადებლად იყენებენ დამარილებულ ცხვრის რძეს და მცირე რაოდენობით ძროხის რძეს, რომელიც მკაცრადაა რეგულირებული რეცეპტში. პირველ რიგში არასტერილური დამარილებულ ცხვრის რძე უნდა იქცეს ხაჭოდ ადუღებულ წყალში ხშირი მორევით, შემდეგ მას აბრტყელებენ ხის ჯოხით და აძლევენ დეკორირებული თითისტარის ფორმას. ამ ფორმებს კი ერთი ან ორი ღამის განმავლობაში აწყობენ მარილხსნარით სავსე კასრში. შემდეგ, კი ათავსებენ სპეციალური ხის ქოხების სახურავთან ახლოს და 14 დღის განმავლობაში ამყოფებენ ცხელ კვამლში (ორთქლში).
პირველად ოსჩიპაკი ტატრებში XV საუკუნეში გამოჩნდა, ოჩოტნიკას სოფელში 1416 წელს. პირველი რეცეპტი, კი 1748 წელს, ჟივეცის ტერიტორიაზე. ასევე არსებობს ოსჩიპაკის შედარებით პატარა სახეობა სახელად რედიკოლკა, ცნობილი როგორც „უმცროსი და“.
სქოლიო
კატეგორია:პოლონური ყველი კატეგორია:შებოლილი ყველი
მსოფლიო ჩემპიონატი სნუკერში 1981
მსოფლიო ჩემპიონატი სნუკერში 1981 (1981 World Snooker Championship) — მთავარი ტურნირი სნუკერის სამყაროში. ჩატარების ადგილი — შეფილდი, კრუსიბლის თეატრი (ინგლისი). ტურნირის გამარჯვებული გახდა სტივ დეივისი, რომელმაც ფინალში დაამარცხა დუგ მაუნტჯოი ანგარიშით 18:12.
ფინალი
სტივ დეივისი 18:12 დუგ მაუნტჯოი
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1981 წელი სნუკერში
მაუნტ-ლავინია
დეჰივალა მაუნტ-ლავინია — ქალაქი შრი-ლანკის სამხრეთ-დასავლეთ სანაპიროზე, ქალაქ კოლომბოს სამხრეთით, რომელთანაც ფაქტობრივად შეერთებულია. 2012 წლის მონაცემებით ქალაქში თითქმის 246 ათასი ადამიანი ცხოვრობს. მაუნტ-ლავინია წარმოადგენს სავაჭრო-სატრანსპორტო და ხელოსნობის ერთ-ერთ ცენტრს. ითავსებს კურორტის ფუნქციასაც.
ლიტერატურა
კატეგორია:შრი-ლანკის ქალაქები
ჰიდროლოკაცია
პასიური ლოკაციის (ხმაურპელენგაციის) დროს ხმაურპელენგატორის მეშვეობით ადგენენ მიმართულებას ხმოვანი სიგნალების გამომსხივებელ ობიექტამდე (ობიექტის პელენგი). ამ მიზნით, მახვილად მიმართულ აკუსტიკურ ანტენას იმ კუთხით მოაბრუნებენ, სანამ მიღებულ სიგნალს ექნება მაქსიმალური ინტენსივობა. ამ დროს ზომავენ სივრცეში განლაგებული ორი ანტენის მიერ მიღებულ სიგნალებს შორის ფაზათა სხვაობას (ფაზური მეთოდი) ან ანტენების მიერ სიგნალთა მიღების დროთა სხვაობას (კორელაციური მეთოდი). შესაძლებელია აგრეთვე ამ მეთოდების კომბინირებული გამოყენება. ჰიდროლოკაციის პასიურ სისტემებს იყენებენ უმეტესად წყალქვეშა ნავებსა და წყალზედა ხომალდებზე, აგრეთვე ზღვაში სპეციალურად ჩაძირულ ან მოტივტივე კონტეინერებზე, რომლებიც წყალქვეშა კაბელებით შერთებულია სახმელეთო დამკვირვებელ პუნქტებთან, სადაც ხდება მიღებული სიგნალების დამუშავება და ხმაურიანი ობიექტის ადგილმდებარეობის განსაზღვრა.
აქტიური ჰიდროლოკაციის სისტემები დამყარებულია ბგერითი ექოს მოვლენაზე და ერთმანეთისგან განსხვავდებიან გაგზავნილი სიგნალის დროის მოდულაციის მეთოდებითა და სივრცის მიმოხილვის ხერხებით. ობიექტის სიშორის დასადგენად სარგებლობენ სიგნალის იმპულსური, სიხშირული და ხმაურის მოდულაციით.
საიდუმლო მასალები (სეზონი 3)
სამეცნიერო ფანტასტიკური ტელესერიალ „საიდუმლო მასალების“ მესამე სეზონი აშშ-ში, Fox-ის ეთერში 1995 წლის 22 სექტემბერს გავიდა და დასრულდა 1996 წლის 17 მაისს, 24 ეპიზოდის შემდეგ.
სერიალის მესამე სეზონში მოქმედება მიმდინარეობს წინა სეზონის შემდეგ. აგრეთვე წარმოდგენილია ახალი სიუჟეტური ელემენტები. ძირითადი სიუჟეტის მიხედვით, ფოქს მალდერი აღმოაჩენს უცხოპლანეტელის გვამის გაკვეთის ვიდეოს, ხოლო სკალი ეძებს თავისი დის მკვლელს. აგრეთვე იკვლევენ იდუმალი X-ის პიროვნებას. ამ სეზონში აგრეთვე პირველად გამოჩნდნენ პირველი უფროსი (დონ. ს. უილიამსი) და უცხოპლანეტური ვირუსი, ცნობილი როგორც „შავი ზეთი“. აგრეთვე ნაჩვენები იყო რამდენიმე ეპიზოდი კატეგორიიდან „კვირის ბოროტი პერსონაჟი“, რომლებიც არ ეხება სერიალის ძირითად მითოლოგიას.
ამ სეზონს ჰქონდა უფრო მაღალი რეიტინგები, ვიდრე წინა ორს და მაყურებელთა ყველაზე დიდი რაოდენობა. სტატისტიკის სამსახურ Nielsen-ის მიხედვით, პირველი ეპიზოდის რეიტინგი 19.94-ს შეადგენდა და იყო ორზე უფრო მეტი, ვიდრე წინა სეზონის სადებიუტო ეპიზოდის შემთხვევაში. შემდგომში ყველა ეპიზოდის რეიტინგი შენარჩუნდა 15.0-ს ზევით. ტელეკრიტიკოსებმა სეზონი ძირითადად დადებითად შეაფასეს. მან მიიღო ემის 5 ჯილდო. სცენარისტი დეივ მორგანი აღფრთოვანებით აღწერდა ეპიზოდებს „კლაიდ ბრუკმენის უკანასკნელი დასვენება“ და „ჯო ჩანგის "ღია კოსმოსიდან"“. თავად მორგანმა სერიალი ამ სეზონის შემდეგ დატოვა, ვინაიდან სწრაფად განვითარებად სიუჟეტებს და გადაღებების გრაფიკს ვერ შეეჩვია.
ეპიზოდები
ეპიზოდები, აღნიშნული ორმაგი ჯვრით, წარმოადგენენ სერიალის მითოლოგიის ნაწილს.
აშაღი-ყარამანლი
აშაღი-ყარამანლი (Aşağı Qaramanlı) — სოფელი აზერბაიჯანში, არანის რეგიონის ნეფთჩალის რაიონში. მოსახლეობის რაოდენობა — 1810 კაცი.
რესურსები ინტერნეტში
კატეგორია:ნეფთჩალის რაიონის სოფლები
ანციპოლივკა
ანციპოლივკა (Анциполівка) — სოფელი უკრაინაში. მდებარეობს ვინიციის ოლქის ჰაისინის რაიონში. 2013 წელს სოფლის მოსახლეობა 175 კაცს შეადგენდა.
რესურსები ინტერნეტში
კატეგორია:ჰაისინის რაიონის სოფლები
მალაგა (სანტანდერი)
მალაგა (Málaga) — ქალაქი და მუნიციპალიტეტი კოლუმბიაში, სანტანდერის დეპარტამენტში. მდებარეობს ზღვის დონიდან 2.466 მეტრზე. 2005 წლის მონაცემებით, მოსახლეობა 18 343 ადამიანს შეადგენდა, სიმჭიდროვე 300.7 ადამიანი კმ²-ზე. ფართობი 61 კმ²-ია.
რესურსები ინტერნეტში
კატეგორია:სანტანდერის დეპარტამენტის მუნიციპალიტეტები და ქალაქები
კაეტანოპოლისი
კაეტანოპოლისი (Caetanópolis) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 720 მეტრზე. მიეკუთვნება ბელუ-ორიზონტის აგლომერაციის მეზორეგიონს. შედის ეკონომიკურ-სტატისტიკურ მიკრორეგიონ სეტი-ლაგოასის შემადგენლობაში.
2010 წლის მონაცემებით, მოსახლეობა 10 218 ადამიანს შეადგენდა, მოსახლეობის სიმჭიდროვე 65.48 კმ²-ზე. ფართობი 156 039 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ზალდის წმინდა გიორგის ეკლესია
ზალდის წმინდა გიორგის ეკლესია — არქიტექტურის ძეგლი, საკულტო ნაგებობა ქურთის მუნიციპალიტეტის სოფელ ზალდაში, ჩრდილო-აღმოსალეთით 2-3 კმ-ზე. აგებულია IX-X საუკუნეებში.
ეკლესიის საკურთხევლის სარკმლის თავზე ერთსტრიქონიანი ნუსხური წარწე-რაა მოთავსებული: „ქრისტე. გიორგი შეიწყალე“. ეკლესიის ჩრდილო-დასავლეთ კუთხეში ჩაყოლებულია ნუსხურწარწერიანი ქვა. წარწერა რვა სტრიქონიანია: „ქრისტე შე იწყალე გიორგი რპ და ი სა დადვეს საძირკველი ქრონიკონსა“.სამხრეთ-დასავლეთის კუთხეში ჩაყოლებულ ქვაზე, აგრეთვე, ერთსტრიქონიანი ნუსხური წარწერაა: „ქრისტე შეიწყალე ჯბღვლდი“.
აღწერა
ეკლესია ნაგებია მონაცრისფრო-მოთეთრო ქვიშაქვის კვადრებით, წყობა სწორხაზოვანია.
დარბაზული ეკლესია გეგმით სწორკუთხედს წარმოადგენს, აღმოსავლეთით და-სრულებულია ნახევარწრიული აბსიდით, რომლის ცენტრში გაჭრილია თაღოვანი სარკმელი. სარკმლის ძირში ტრაპეზის ქვაა. სამხრეთით სწორკუთხა ნიშაა. აბსიდა დარბაზისაგან გამოყოფილია შვერილებით.
გრძივი კედლები პილასტრების საშუალებით ორ თანაბარ ნაწილად იყოფა. ინტერიერი ნათდება აღმოსავლეთის თაღოვანი, სამხრეთის და დასავლეთის სწორკუთხა სარკმლებით. იატაკი მოგებულია ქვის ფილებით.
თაღოვანი შესასვლელი სამხრეთიდანაა, რომელსაც ტიმპანის ქვა აქვს. აღმოსა-ვლეთ სარკმლის სათაურის ქვაზე ამოკაწრულია სამკუთხა ორნამენტები. სათაურის მარცხენა კუთხეში ჯვარია ამოკვეთილი.
სამხრეთ შესასვლელის მარჯვნივ, ქვის კვადრზე ბოლნური ჯვრის რელიეფური გამოსახულებაა, ხოლო მარცხნივ - მინოტავრის. მის გვერდით კონუსის ფორმის ქვაზე წმინდანის რელიეფია.
დასავლეთ ფასადის სამხრეთ ნაწილის ქვედა კუთხეში ჩაყოლებულ ქვის კვად-რზე ასომთავრული წარწერაა. ჩრდილოეთი ფასადი სრულიად სადაა. სამხრეთიდან ეკლესიას მინაშენი ჰქონდა. შემორჩენილია მინაშენის საძირკველი. ეკლესიის ჩრდილოეთით 300 მეტრზე ბუნის ქვაში ჩასმული ლომის თავის ქანდაკებაა. ძეგლის გარშემო შემორჩენილია გალავნის ფრაგმენტები. ტექ. მდგ. 1982 წლ. ეკლესიის კამარა და კონქი ჩამოქცეულია; იატაკი აყრილია; კედლები დაბზარულია; დაზიანებულია კარსარკმლები.
ლიტერატურა
კატეგორია:ქურთის მუნიციპალიტეტის ტაძრები
ჩრდილოეთი დუპასი
სქოლიო
კატეგორია:ნუევა-ვისკაიის მუნიციპალიტეტები
აშაღი-სურა
აშაღი-სურა (Aşağı Surra) — სოფელი აზერბაიჯანში, არანის რეგიონის ნეფთჩალის რაიონში. მოსახლეობის რაოდენობა — 4338 კაცი (2009).
რესურსები ინტერნეტში
კატეგორია:ნეფთჩალის რაიონის სოფლები
ლა-რიოხის მუნიციპალიტეტები
300px|მინი|ლა-რიოხის მდებარეობა ესპანეთის რუკაზე ესპანეთის ავტონომიური გაერთიანება და პროვინცია ლა-რიოხა (La Rioja) შედგება 174 მუნიციპალიტეტისაგან. ლა-რიოხამ ავტონომიური გაერთიანების სტატუსი მიიღო 1978 წლის კონსტიტუციის თანახმად. ესპანეთის ადგილობრივი თვითმმართველობის კანონის (Ley reguladora de las Bases del Régimen Local) თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.
ლა-რიოხის მუნიციპალიტეტები ერთიანდებიან 12 კომარკაში: ლოგრონიო (32 მუნიციპალიტეტი), არო (26), ნახერა (25), ანგიანო (17), სანტო-დომინიგო-დე-ლა-კალსადა (16), არნედო (13),  კამერო-ნუევო  (13), კამერო-ვიეხო (12), სერვერა (7), ესკარაი (5), კალაორა (5) და ალფარო  (3).
ლა-რიოხის ავტონომიური გაერთიანების ფართობია 5045 კმ² და 2019 წლის მონაცემებით მოსახლეობის რაოდენობა შეადგენს 319 914 მაცხოვრებელს. დედაქალაქია ლოგრონიო, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია ალფარო (194,12 კმ²), ხოლო ყველაზე პატარა — ბრინიასი (2,44 კმ²).
სქოლიო
*
იაკუძა
იაკუძა — ტრანსნაციონალური დანაშაულებრივი ორგანიზაცია და მაფიური სინდიკატი იაპონიაში. იაკუძა ცნობილია მისი მკაცრი დანაშაულებრივი კანონებით და ბუნებით. მათ გააჩნიათ დიდი გავლენა იაპონურ საზოგადოებაში და მისი წევრების რაოდენობა 100 000 კაცზე მეტს ითვლის მთელი მსოფლიოს მასშტაბით. იაკუძა მიჩნეულია, როგორც ნახევრად კანონიერი ორგანიზაცია. კობეს მიწისძვრის დროს მოსახლეობის დასახმარებლად იაკუძამ საკუთარი ძალების მობილიზება მოახდინა. ასევე, 2011 წლის ტოჰუკუს მიწისძვრის დროსაც დაზარალებულებს დახმარება იაკუძამ გაუწია. მსგავსი მოქმედებების გამო იაპონური მთავრობა ხშირად თვალს ხუჭავს იაკუძას უკანონო საქმიანობაზე.
ლიტერატურა
კატეგორია:ორგანიზებული დანაშაული
ჰაჯი გაიბის აბანო
ჰაჯი გაიბის აბანო (Hacı Qayıb hamamı) — განლაგებულია იჩერი შეჰერში, ბაქოს ძველ უბანში, ქალწულის კოშკის მოპირდაპირედ (ასაფ ზეინალის ქუჩა, 67).
აბანოში შესასვლელი მართკუთხედი ფორმისაა. აბანოს მთელი კომპლექსი იყოფა სამ ჯგუფად: შესასვლელი, გასახდელი და დასაბანი ოთახი.გასახდელი და საბანაო ოთახი რვაკუთხა ფორმისანი არიან, რომელნიც გარშემორტყმულები არიან მცირე ზომის შენობებით. გუმბათებს და თაღებს გააჩნიათ სხვადასხვა ფორმები და მოპირკეთებულნი არიან სხვადასხვა ფიგურებით. დარბაზის შუაში განლაგებულია აუზი ცხელი და ცივი წყლით. იატაკზე, რომელზეც დაფენილია ქვის ფილები თბება თიხისგან დამზადებული მილებით, რომლებშიც გადის წყლის გაცხელებისგან მიღებული ორთქლი.
ისტორია
აბანო სავარაუდოდ თარიღდება XV საუკუნით. ეს კომპლექსი აღმოჩენილ იქნა 1964 წელს გატხრების შედეგად.
რესურსები ინტერნეტში
კატეგორია:ბაქოს ღირსშესანიშნაობები
წიფორის წმინდა გიორგის ეკლესია წიფორი
წიფორის წმინდა გიორგის ეკლესია — არქიტექტურული ძეგლი, საკულტო ნაგებობა გორის მუნიციპალიტეტის ცხინვალის რეგიონში, სოფელ წიფორში. აგებული გარდამავალ ხანაში, VIII-IX საუკუნეებში.
ეკლესია ნაგებია ფლეთილი ქვით და ფიქალით თხელ დუღაბზე.
ეკლესიიდან შემორჩენილია აღმოსავლეთი, ჩრდილოეთი და სამხრეთი კედლების მცირე ნაწილი. ეკლესია სწორკუთხა საკურთხევლით სრულდება, ცენტრში გაჭრილია არქიტრა-ვული სარკმელი. სარკმლის მარჯვენა მხარეს სწორკუთხა ნიშაა მოთავსებული. კონ-ქზე გადასვლა ხდებოდა ტრომპების საშუალებით. აღმოსავლეთ ფასადს ფართო ზოლად მიუყვება დიდი ზომის ფიქალის რიგი.
სკუბი დუს 13 მოჩვენება (ანიმაციური სერიალი)
სკუბი დუს 13 მოჩვენება (The 13 Ghosts of Scooby-Doo) არის ამერიკული ანიმაციური სატელევიზიო სერიალი, წარმოებულია Hanna-Barbera Productions-ს მიერ. პრემიერა შედგა 1985 წლის 7 სექტემბერს და გაგრძელდა ერთი სეზონი ABC- ზე, როგორც ნახევარსაათიანი პროგრამა. ეს იყო პირველი შოუ, რომელშიც სკუბი დუს პერსონაჟები სინამდვილეში შეხვდნენ მონსტრებს და არა გადაცმულ კრიმინალებს.
სერიალი ასევე გადიოდა აშშ – ის ქსელში 90 – იან წლებში, Cartoon Network– ზე და ასევე დროდადრო 2014 წლამდე. 13 ეპიზოდით ის ყველაზე მოკლევადიანი სერიალია სკუბი დუს ფრენჩაიზში. 2019 წელს ასევე გამოუშვეს ანიმაციური ფილმი მე -13 მოჩვენების წყევლა, რომელშიც ადრე არნახული მე -13 მოჩვენება იყო.
წარმოება
სერიალის შემქმნელი და პროდიუსერია მიჩ შოუერი. ტომ რუგერი იყო ექსკლუზიური პროდიუსერი და სიუჟეტების რედაქტორი. iის ასევე მუშაობდა შემდეგ ნაწარმოებებზე: A Pup Named Scooby-Doo, Tiny Toon Adventures და Animaniacs. ეს ანიმაცია იმით გამოირჩევა სხვა სკუბი დუს ფრენჩაიზებიდან რომ აქ არიან ნამდვილი მონსტრები და მოჩვენებები ნაცვლად გადაცმული ადამიანებისა. მაშინ როცა ანიმაციაში ცამეტი მოჩვენებიდან თორმეტი დაბრუნდა სარკოფაგში პროექტი შეჩერდა მანამ სანამ ბოლო მოჩვენება არ მოიძებნებოდა. თავდაპირველად ფიქრობდნენ რომ შეიძლებოდა კაპიტანი ფერგიუსონის ჩასმა, ეპიზოდიდან "მოჩვენებების გემი", თუმცა მოგვიანებით მე -13 მოჩვენების მწერლის ტიმ შერიდანის მიერ დაადასტურა, რომ კაპიტანი ფერგიუსონი ცამეტიდან ერთ-ერთი იყო. დღეისათვის ეს არის სკუბი დუს ბოლო სერია, რომელშიც მონაწილეობა მიიღო Scrappy-Doo- მ, რომელიც გაანადგურეს Hanna-Barbera Superstars 10-ის შემდეგ, 1987 წელს.
2019 წელს გამოსული ფილმი სკუბი-დუ''! და წყევლა მე -13 მოჩვენება'' განსხვავდება დასასრულით ანიმაციური სერიალისგან
შინაარსი
თავდაპირველ ეპიზოდში, გუნდის თვითმფრინავი გადავიდა კურსიდან ჰონოლულუსკენ, ნაცვლად ჰიმალაისა. ტაძარში ყოფნის დროს, შაგი და სკუბი გახსნიან ჯადოსნურ არტეფაქტს, რომელშიც განთავსებულია 13 ყველაზე საშიში და ძლიერი მოჩვენება. გუნდი კი ცდილობს მათ დამარცხებას. აჩრდილებს კი სარკოფაგში მხოლოდ ისინი დააბრუნებენ, ვინც თავდაპირველად გაათავისუფლეს, სკუბი, შაგი, დეფნი და სკრაპი დუ. მათ ამაში ფლინ-ფლამი ვინსენტ ვან გული და მორტიფერი ეხმარებიან.
ფილმი
ანიმაციურ სერიალზე დაფუძვნებულ ფილმში ''Სკუბი დუ! და მე -13 მოჩვენების წყევლა'' გვხვდება ახალგაზრდა ვინსენტ ვან გული და მისი პარტნიორი მორტიფერი, რომლებიც ნადირობენ და წარმატებით დაამწყვდევენ ბოლო მოჩვენებას სარკოფაგში, თუმცა მორტიფერს თავს დაესხმებიან.
ბალა-სურა
ბალა-სურა (Bala Surra) — სოფელი აზერბაიჯანში, არანის რეგიონის ნეფთჩალის რაიონში.
სკუბი დუს 13 მოჩვენება (ანიმაციური სერიალი)
ფილმი
რაც შეეხება გუნდს მათ უწევთ ავტოფარეხის და ნივთების გაყიდვა რადგან შერიფმა აუკრძალათ საიდუმლოებების ამოხსნა მათ.შემდეგ ისინი აღმოაჩენენ ბროლის ბურთს, რომლითაც ვან გული უკავშირდება მათ და დახმარებას სთხოვს.
ბალა-სურა
რესურსები ინტერნეტში
კატეგორია:ნეფთჩალის რაიონის სოფლები
სკუბი დუს 13 მოჩვენება (ანიმაციური სერიალი)
ფილმი
ისინი მიდიან ვალ გულთან მაგრამ ყველას თავს ესხმის მეცამეტე აჩრდილი: ფრთიანი დემონის მსგავსი არსება, სახელად ასმოდეუსი. ამ დროს ვინსენტი აღმოაჩენს, რომ მას არ შეუძლია გამოიყენოს თავისი მაგია და ოთხივე შევარდებიან ტაძარში. ამასობაში, ფრედი და ველმა მიტოვებულ საფოსტო განყოფილებაშ შედიან და გაუცნობიერებლად შეხვდებიან ზრდასრულ ფლიმ-ფლამს.
ბოლო სცენაში ველმას გამოაქვს დასკვნა, რომ ნამდვილი ასმოდეუსი თვალს ადევნებდა ვან გულს.. ამასთან, მან შეთხზა ამბავი, რომ ვან გული დაინტერესებულიყო. მან პირველი თორმეტი მოჩვენება განიხილა, როგორც ჰალუცინაციები ჰიმალაის ჰაერის გამო და ხურავს სარკოფაგს.
გამოხმაურება
IMDb-ზე სერიალს აქვს 7.4 / 10 -დან რაც ნიშნავს ზოგადად სახარბიელო შეფასებას.
რესურსები ინტერნეტში
სკუბი დუს 13 მოჩვენება - amazon-ზე
სკუბი-დუს ფანების საიტი - scoobydoo.fandom.com-ზე
კაკავაბერდი
კაკავაბერდი (Կաքավաբերդ) — სომხური ციხესიმაგრე, რომელიც მდებარეობს ხოსროვის სახელმწიფო ნაკრძალში, არარატის პროვინციაში და გადმოყურებს მდინარე აზატის ხეობას. ციხესიმაგრე ზღვის დონიდან 1516 მეტრზე მდებარეობს.
მარგარიტა გრიშკევიჩი
მარგარიტა ნიკონის ასული გრიშკევიჩი (დ. 5 აგვისტო, 1917, პეტროგრადი, — გ. 2003, იქვე) — რუსი ბალეტის მსახიობი, პედაგოგი. საქართველოს სსრ-ის დამსახურებული არტისტი (1958).
დაამთავრა ლენინგრადის ქორეოგრაფიული სასწავლებელი 1937 წელს, ამავე სასწავლებლის პედაგოგიური განყოფილება 1940 წელს. 1937–1940 წლებში ლენინგრადის ოპერისა და ბალეტის თეატრის, ხოლო 1942 წლიდან — თბილისის ზაქარია ფალიაშვილის სახელობის ოპერისა და ბალეტის პროფესიული სახელმწიფო თეატრის სოლისტი. 1948–1992 წლებში იყო თბილისის ვახტანგ ჭაბუკიანის სახელობის საბალეტო ხელოვნების სასწავლებლის კლასიკური ცეკვის მასწავლებელი. ბალეტის პედაგოგად მიწვეული იყო კუბაში (1963-1964), ეგვიპტესა (1966-1967) და კოლუმბიაში (1971-1972).
რესურსები ინტერნეტში
კატეგორია:დაბადებული 5 აგვისტო კატეგორია:დაბადებული 1917 კატეგორია:გარდაცვლილი 2003 კატეგორია:რუსი ბალერინები კატეგორია:რუსი ქორეოგრაფები კატეგორია:საქართველოს სსრ-ის დამსახურებული არტისტები
Airbag (ნორვეგიული ჯგუფი)
Airbag — ნორვეგიული პროგრესული როკ-ჯგუფი, ჩამოყალიბებული 2005 წელს. მასში შედიან: ოსლე ტოსტრუპი (წამყვანი ვოკალი), ბიორნ რიისი (გიტარა, ვოკალი), ანდერს ჰოვდანი (ბას-გიტარა) და ჰენრიკ ფოსუმი (დასარტყმელი საკრავები).
ჯგუფის წევრებმა ერთმანეთი გაიცნეს სკოლაში სწავლისას და ერთად დაკვრა 1994 წელს დაიწყეს. Airbag უფრო აქტიური 2005 წელს გახდა, როდესაც გამოსცა EP Sounds That I Hear. a-ha-ს, Porcupine Tree-ს და პინკ ფლოიდის შთაგონებით მათ საკუთარი ჟღერადობა შექმნეს. EP საკუთარ საიტზე უფასოდ განათავსეს. პირველი ორი თვის განმავლობაში იგი 10 000-ზე მეტმა მომხმარებელმა ჩამოტვირთა და ჯგუფის მსმენელების რაოდენობა გაიზარდა.
2007 წელს გამოვიდა მეორე EP, Safetree. იგი ასევე უფასოდ განთავსდა. 2007 წელს ჯგუფი მსმენელების წინაშე საკონცერტო გარემოში პირველად წარდგა და გამოდიოდა Pineapple Thief-ის, Gazpacho-ს და Riverside-ის მხარდამჭერი კოლექტივის სახით.
The Greatest Show on Earth-ში (2013), მესამე ალბომში, ჯგუფის ტექსტები უფრო ბნელი თემატიკით აივსო, კერძოდ - საზოგადოების დამანგრეველი ძალების აღწერით. ამას ახლდა გიტარების უფრო დამძიმებული ჟღერადობაც. ამ ალბომმაც მოიპოვა მსმენელების კეთილგანწყობილი შეფასებები.
მეოთხე ალბომი, Disconnected, გამოვიდა 2016 წლის 10 ივნისს.
როკე-დე-ლოს-მუჩაჩოსის ობსერვატორია
როკე-დე-ლოს-მუჩაჩოსის ობსერვატორია (Observatorio del Roque de los Muchachos, ORM) — ასტრონომიული ობსერვატორია კანარის კუნძულების კუნძულ ლა-პალმაზე. ობსერვატორიას მართავს ქალაქ ტენერიფეში მდებარე კანარის ასტროფიზიკის ინსტიტუტი (Instituto de Astrofísica de Canarias). მიეკუთვნება ევროპის ჩრდილოურ ობსერვატორიას.
ასტრონომიული ხილვადობის სტატისტიკით, როკე-დე-ლოს-მუჩაჩოსი მეორე საუკეთესო ადგილია ოპტიკური და ინფრაწითელი ასტრონომიული კვლევებისათვის მთელ ჩრდილოეთ ნახევარსფეროში, ჰავაიზე მდებარე მაუნა-კეას ობსერვატორიის შემდეგ. გარდა ამისა, ამ ობსერვატორიას ერთ-ერთი ყველაზე დიდი შესაძლებლობები აქვს ჩრდილოეთ ნახევარსფეროში. მისი ტელესკოპების ფლოტი მოიცავს 10,4-მეტრიან კანარის დიდ ტელესკოპს — 2009 წლის მონაცემებით, მსოფლიოში უდიდეს ერთ აპერტურიან ოპტიკურ ტელესკოპს; უილიამ ჰერშელის ტელესკოპს (ევროპაში მეორე უდიდესი); შვედურ 1-მეტრიან მზის ტელესკოპს, რომელიც უზრუნველყოფს მზის ყველაზე მაღალრეზოლუციან ფოტოგადაღებას ყველა სხვა ტელესკოპს შორის.
ისტორია
ობსერვატორიამ ფუნქციონირება 1984 წელს, ისააკ ნიუტონის ტელესკოპით დაიწყო, რომელიც ლა-პალმაში ინგლისის გრინვიჩის სამეფო ობსერვატორიიდან ჩაიტანეს. გადატანა საკმაოდ ძვირი აღმოჩნდა და როგორც შემდეგ დაიანგარიშეს, ბევრა დიაფი დაჯდებოდა ადგილზე სხვა ტელესკოპის აშენება.
თავდაპირველად, ობსერვატორიაში მუშაობდნენ მკვლევრები ესპანეთიდან, შვედეთიდან, დანიიდან და გაერთიანებული სამეფოდან. შემდეგში პროექტში ჩაერთვნენ გერმანია, იტალია, ნორვეგია, ნიდერლანდები, ფინეთი, ისლანდია და აშშ.
ობსერვატორიის ინაუგურაცია ოფიციალურად 1985 წლის 29 ივნისს შედგა. პროცესს ესპანეთის სამეფო ოჯახი და ევროპის ექვსი სხვა სახელმწიფოს ლიდერი წარუძღვა. სპეციალურად ღონისძიებისთვის, აშენდა ვერტმფრენის ოთხი დასაჯდომი. დროთა განმავლობაში, ობსერვატორია მნიშვნელოვნად განივრცო. 1987 წელს გაიხსნა 4,2-მეტრიანი უილიამ ჰერშელის ტელესკოპი, 1988 წელს სკანდინავიის ოპტიკური ტელესკოპი და სხვადასხვა პატარ-პატარა, მზის ან სპეციალიზებული ტელესკოპები. 1998 წელს გაიხსნა გალილეოს ეროვნული ტელესკოპი (Telescopio Nazionale Galileo), 2006 წელს კი კანარის დიდი ტელესკოპი.
1997 წელს, მთის კალთაზე გაჩენილმა ხანძარმა დააზიანა გამა-გამოსხივების ერთ-ერთი ტელესკოპი; ხანძარი იყო 2005 და 2009 წლებშიც, თუმცა შენობებსა და ტელესკოპებს სერიოზული ზიანი არ მიუღია.
სქოლიო
კატეგორია:ასტრონომიული ობსერვატორიები